Man van Leeukop geredBemanning AMS: kapt. JR Redelinghuys, eksterne laai-operateur Lindsey Cyster, Metro-reddingsbeampte Shaheed Osman en tegniese reddingsbeampte Kevin Tromp ŉ Man is Donderdagmiddag van Leeukop in Kaapstad gered nadat hy geval en sy been gebreek het. “Die Wes-Kaapse departement van gesondheid se noodreddingsdiens en AMS se reddingshelikopter is omstreeks 14:50 ontbied na Leeukop by Tafelberg,” het Venessa Horn, woordvoerder van AMS, in ŉ verklaring gesê. “ŉ Man het geval terwyl hy op die kop gestap het en het ŉ fraktuur opgedoen.” ŉ Paramedikus en ŉ reddingsbeampte het tot by die man gekom en hom op die berg gestabiliseer voordat hy met ŉ draagbaar opgehys is. Hy is in die Kloofnek-parkeergebied aan ŉ plaaslike ambulansdiens oorgegee vir verdere behandeling en vervoer na ŉ hospitaal. “Die redding het ongeveer ŉ uur geduur,” het Horn bygevoeg.